# *Referat generalforsamling Bornholms Jagtudvalg 2017*

Følgende var mødt*: Steen Friis, Tage Ipsen, Thor Grønbech, Hans Jørgen Hessner, Henrik Pihl, Orla Hansen, Michael Jørgensen, Lars Folkmann, Søren Schov, Henning Finne, Tim Lambrecht, Hans Jørgen Brandt, Knud Kofoed, Henrik Frost Rasmussen*

Ad 1 **Valg af dirigent**

Michael Jørgensen blev valgt. Dagsorden blev godkendt. Indkaldelse til generalforsamling var iflg. vedtægterne.

Michael Jørgensen repræsenterer Rønne Jagtudvalg (8013 + 8014 + 8015)

De foreninger der samarbejder, hhv. Hasle og Rutsker jagtforeninger samt Vestermarie og Nylars jagtforeninger skal inden næste generalforsamling meddele om de er repræsenteret af en person eller af hver en person.

Ad 2 **Beretning om det forgangne jagtår, 2016**

Steen Friis fremlagde beretningen for det forgangne år.

Statistik for årets udbytte og fremmøde til jagterne vil blive tilsendt til medlemmerne på mail.

Steen har udarbejdet et regneark med angivelse af udbytte, antal deltagere og forening. Der sendes en kopi af regneark med mail til alle medlemmerne af jagtudvalget. Alle indberetninger om udbytte osv. **skal** angives på fremsendte regneark og fremsendes på mail til Steen inden 1. februar.

Jagtdatoer for det kommende år skal indberettes til Steen inden 1. april. **HUSK** det nu, så Steen kan give datoerne videre til kommunen.

Dem der har en rågekoloni i deres område opfodres til at lave en optælling af antallet af reder. Der er lavet en kolonne til dette formål i regnearket for årets udbytte.

Kommunen har overtaget arealerne i Ringebakkerne. Det bør undersøges om vi kan leje jagtretten i området til buejægerne. Steen Friis søger kommunen om jagtretten.

Der har været en enkelt klage om at der har ligget rester fra opbrækning af råvildt tæt på vej /sti. Alle skal gå så langt ind i skoven at det ikke kan ses fra vej/sti, eller tage affaldet med.

Kommunen ønsker at nedrive det nuværende Pedersker jagthus og opføre et nyt. Arbejdet påbegyndes i april måned 2017 og forventes afsluttet i november 2017. Det forventes at koste ca. ½ mill. kr.

Det nye hus kan bruges af alle brugere af Pedersker plantage.

Beretning vedtaget.

Ad 3 **Revideret årsregnskab**

Hans Jørgen Hessner fremlagde regnskabet.

Regnskabet for 2016 viser et lille underskud på 606 kroner.

Regnskabet blev godkendt.

Ad 4 **Indkomne forslag**

Ingen

Ad 5 **Valg til forretningsudvalg.**

For 3 år: Lars Folkmann valgt.

For 1 år: Thor Grønbech valgt som suppleant

**Valg revisorer**

For 2 år: Hans Jørgen Brandt valgt som revisor.

For 1 år: Tim Lambrecht valgt som revisor suppleant.

Forretningsudvalget udgør herefter:

Steen Friis født formand

Henrik Frost Rasmussen født medlem

Hans Jørgen Hessner kasserer valgt 2016 for 3 år

Tage Ipsen sekretær valgt 2015 for 3 år

Lars Folkmann valgt 2017 for 3 år

Henning Finne revisor valgt 2016 for 2 år

Hans Jørgen Brandt revisor valgt 2017 for 2 år

Thor Grønbech suppleant forretningsudvalget for 1 år

Tim Lambrecht suppleant revisor for 1 år

Ad 7 **Eventuelt**

Jagtudvalgets vedtægter skal forenkles. Bl.a. skal overgangsordningerne fjernes. Forretningsudvalget fremsætter forslag til vedtægter og fremsender disse til alle medlemmer senest 3 uger før næste generalforsamling.

Jagtudvalgets sekretær fremsender, på mail, medio januar en husker til alle medlemmer ang. indberetning af udbytte m.v.

Jagtudvalgets sekretær fremsender, på mail, primo marts en husker til alle medlemmer ang. indberetning af jagtdatoer for det kommende år.

Kl. 20,15 takkede Michael Jørgensen for god ro og orden, og ophævede mødet.

***HUSK INDMELDING AF JAGTDATOER***.

Tage Ipsen

referent